A második világháború alatt a távol-keleti brit hadseregben, az utánpótlásért és műszaki támogatásért felelős hadtest kötelékében szolgált. Szingapúr eleste után japán fogságba esett, négy évet töltött a szingapúri Changi hadifogolytáborban. Túlélte a megpróbáltatásokat, a háború végén kiszabadult és hazatért Angliába. Sybil Thorndike színésznő (1882–1976) támogatásával ösztöndíjat szerzett a Royal Academy of Dramatic Art főiskolára. Ezt 1950-ben elvégezte és színpadi színészként kezdett dolgozni az Old Vic társulatánál, John Gielgud keze alatt.